A Bizottság 1218/1999/EK rendelete

(1999. június 14.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 861/1999/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

(1) mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

(2) mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

(3) mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

(4) mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikk (6) bekezdésének rendelkezéseivel összhangban a jogosult még 60 napig hivatkozhasson;

(5) mivel az e rendeletben előírt rendelkezések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK tanácsi rendelet 12. cikk (6) bekezdésének rendelkezéseivel összhangban a jogosult még 60 napig hivatkozhat.

3. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. június 14-én.

a Bizottság részéről

Mario Monti

a Bizottság tagja

[1] HL L 108., 1999.4.27., 11. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

Árumegnevezés | KN-kód szerinti besorolás | Indoklás |

(1) | (2) | (3) |

1.3 m x 3 m-es kerti pavilon, 5 mm-nél kisebb szélességű polietilén fóliacsíkból szőtt anyagból, mindkét oldalon műanyag borítással, amely szabad szemmel is látható. Az árucikk a keretet alkotó fém vázzal és a termék talajhoz rögzítéséhez szükséges feszítőeszközökkel kerül forgalomba. | 39269091 | A besorolást a Kombinált Nómenklatúra értelmezésének 1., 3b) és 6. általános szabályában foglalt rendelkezések, az 59. árucsoporthoz tartozó 2. a) megjegyzés, valamint a 3926, 392690 és a 39269091 KN-kód megfogalmazása indokolja. |

2.Könnyű, bő szabású, nyomott mintás, combközépig érő (teljes hossza 90 cm), kötött ruhanemű (100 % pamut). Nyakkivágása kerek, rávarrt, kötött szegélyezőpánttal eltisztázott. Rövidujjú, az ujjak végződése és a ruhanemű alja beszegett, mindkét oldalon kb. 10 cm hosszú hasítékkal.(Ruha)(Lásd az 580. számú fényképet.) | 61044200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6104 és 61044200 KN-kód megfogalmazása határozza meg. Lásd még a Kombinált Nómenklatúrában a 61044100-61044900 KN-kódhoz tartozó magyarázó megjegyzéseket. A hálóingként való minősítés kizárt, mivel a szóban forgó ruhanemű tárgyi jellemzőinél fogva ágyban és másutt is viselhető, ennek megfelelően nem kifejezetten vagy alapvetően éjszakai viseletnek készült. A ruhanemű hossza miatt a 6109 KN-kódhoz nem sorolható. |

3.Könnyű, bő szabású, ujjatlan, kötött ruhanemű (100 % pamut), nyomott mintás, hossza a térd alatt ér véget (teljes hossza 120 cm). Nyakkivágása mély, rávarrt, kötött szegélyezőpánttal eltisztázott. A ruha alja beszegett, oldalt 22 cm hosszú hasítékkal.(Ruha)(Lásd az 581. számú fényképet.) | 61044200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6104 és a 61044200 KN-kód megfogalmazása határozza meg. Lásd még a Kombinált Nómenklatúrában a 61044100-61044900 KN-kódhoz tartozó magyarázó megjegyzéseket. A hálóingként való minősítés kizárt, mivel a szóban forgó ruhanemű tárgyi jellemzőinél fogva ágyban és másutt is viselhető, ennek megfelelően nem kifejezetten vagy alapvetően éjszakai viseletnek készült. A ruha hossza miatt a 6109 KN-kódhoz nem sorolható. |

4.Ruhanemű, egyszínű 100 % poliamidból készült, 0,1 mm vastagságú szövött anyagból, belül nem hálószerű, műanyag (poliuretán) rétegbevonattal és steppelt béléssel.A ruhaneműn két gallér van, ezek közül az egyik bolyhozott kötött kelméből készült. A ruhanemű elől teljes hosszában nyitott, balról jobbra záró patentos gombolással csukódik.A ruhanemű hosszúujjú, az ujjak végződésén cipzárral, valamint a derék magasságában két bevágott zsebbel.A ruhanemű csípőig ér (teljes hossza 75 cm), az alján összehúzható.(Anorák jellegű ruhanemű)(Lásd az 583. számú fényképet.) | 62019300 | A besorolást a Kombinált Nómenklatúra 1. és 6. általános értelmezési szabályának rendelkezései, az 59. Árucsoporthoz tartozó 2 a)(1) megjegyzés, a 62. Árucsoporthoz tartozó 8. megjegyzés, valamint a 6201 és a 62019300 KN-kód megfogalmazása határozza meg. A ruhanemű olyan anyagból készült, amelynek rétegbevonata szabad szemmel nem látható. |

5.Kétszínű, szintetikus (100 % nylon), szövött anyagból készült, ujjatlan ruhanemű, amely a test felső részét takarja csípőig. A ruhanemű nyakkivágása V-alakú, eleje cipzárral teljesen szétnyitható, az alja gumirozással összehúzott.A széles karöltő alsó része részben gumírozott. A ruhaneműn van egy tépőzáras külső zseb, valamint övbujtatók és egy állítható öv szorító szerkezettel.A ruhanemű teljesen bélelt. Eleje két alkatrészből áll, a háta egyből, mindegyik hálószerű műanyagból készült.(Egyéb ruhanemű)(Lásd az 582. számú fényképet.) | 62114390 | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz tartozó 8. megjegyzés, valamint a 6211, a 621143 és 62114390 KN-kód megfogalmazása határozza meg. Lásd még a Kombinált Nómenklatúra 6211 KN-kódjához tarozó magyarázó megjegyzéseket. A ruhanemű tárgyi jellemzőinél fogva a 6307 vámtarifaszám alatti mentőkabátnak nem minősíthető |

6. 3 m x 3 m-es kerti pavilon, vastag, 100 % pamutból készült, szövött burkolattal, az árucikk a keretet alkotó fém vázzal és a termék talajhoz rögzítéséhez szükséges feszítőeszközökkel kerül forgalomba.A szövött anyag tetőt formáz, amely a négy tartót befedi.(Lásd az 588. számú fényképet.) | 63069100 | A besorolást a Kombinált Nómenklatúra 1., 3.b) és 6. általános értelmezési szabályának rendelkezései, a 63. Árucsoporthoz tartozó 1. megjegyzés, valamint a 6306 és a 63069100 KN-kód megfogalmazása határozza meg. Ez az árucikk sátornak nem minősíthető, mivel mind a négy oldalán nyitott. |

[1] A fényképek kizárólag szemléltető jellegűek.

--------------------------------------------------